आम उपभोक्ताको हितका लागि उत्पादन र संकलन केन्द्रमा नै पुगेर अनुगमन र मूल्य विश्लेषण गर्नुपर्ने ज्ञापनपत्रमा उल्लेख छ । ‘किसानले पाउने मूल्य, थोक बिक्रेताले खरिद गर्ने मूल्यको अन्तर र खुद्रा बिक्रेताले बेच्ने मूल्य र उपभोक्ता मूल्यको अन्तरसम्मको मूल्य अनुगमन र विश्लेषण गरी मूल्य कायम गर्न अनुरोध छ,’ मञ्चले बुझाएको ज्ञापनपत्रमा उल्लेख छ । मञ्चका अध्यक्ष प्रेमलाल महर्जनले कृषि मन्त्रालय, तरकारी विकास निर्देशनालय र कालिमाटी तरकारी बजार व्यवस्थापनको अकर्मण्यता, अक्षमता र भ्रष्टाचारी मनोवृत्तिका कारण उपभोक्ताहरू ठगिएका दाबी गरे ।
